́ру же глаго́лемъ не ѻ́ну, є́юже вѣ́руетъ кто̀ въ разли́чіе покланя́емыхъ ѵпоста́сей и бж҃е́ственныхъ, и во изя́щное и сво́йственное єстество̀ самагѡ̀ бж҃ества̀, и въ смотре́ніе ди́вное, є́же въ человѣ́чествѣ, въ воспрія́тіе єстества̀ на́шегѡ, а́ще и сія̀ высока̀ є́сть ѕѣлѡ̀: но вѣ́ру ѿ свѣ́та благода́ти возсіява́ющую въ душѝ, свидѣ́тельствомъ ума̀ утвержда́ющу се́рдце несумнѣ́нно бы́ти во извѣще́ніи упова́нія, ѿстоя́щемъ ѿ вся́кагѡ мнѣ́нія, и не приложе́ніи слу́ха уше́съ себѐ показу́етъ, но въ духо́вныхъ ѻчесѣ́хъ сокровє́нная въ душѝ та̂инства, и та́йное и бж҃е́ственное бога́тство, сокрове́нное ѿ ѻче́съ сынѡ́въ пло́ти, и ѿкрыва́емое дх҃омъ, пита́ющимся на трапе́зѣ хрс̑то́вѣ въ при́сномъ поуче́ніи зако́нѡвъ єгѡ̀, я́кожеречѐ: а́ще соблюде́те за́пѡвѣди моя̂, послю̀ ва́мъ утѣ́шителя, дх҃а и́стины, єгѡ́же мі́ръ не мо́жетъ прія́ти, и ѻ́нъ научи́тъ ва́съ вся́кой и́стинѣ, и прѡ́чая